  Туспуктэм: vk.com/mrsudmurtia Майя Бывальцева Ольга Козачёк Корреспондент Удмуртиысь Елена Максимова чеберлыкъя но анайлыкъя «Миссис Вселенная – 2022» калыккуспо вожвылъяськонын вормиз. Ивортодэтъя «Удмуртия» агентстволэн корреспондентэз нылкышнолэсь нырысетӥ мылкыдъёссэ тодӥз. « «Сыӵе возьмамтэ шорысь! Шумпотӥсько, но валан ӧз на лыкты » Елена Максимова, «Миссис Вселенная – 2022» вожвылъяськонын вормись Елена Максимова Кез ёросын вордскиз. Куинь вылӥ образованиез. Кузпалэныз кык пиналъёссэс будэто. Та дыре Ижкарын кылъёсты дышетонъя центръёсын кивалтэ. Ачиз ӟуч, удмурт но англи кылъёсын вераське. « Мон вордски пичи гинэ Гӧя гуртын. Отын куиентӥ классозь удмурт кылэз дышетӥм. Семьяямы но куддыр удмурт кылын вераськиськом » Елена Максимова, «Миссис Вселенная – 2022» вожвылъяськонын вормись Калыккуспо вожвылъяськон Болгарилэн шоркараз София карын 30-тӥ толшорысен 5-тӥ тулыспалозь мынӥз. Пыриськисьёс кӧня ке люкетъёсты ортчизы, со пӧлын йӧскалык дӥськутлэн люкетъёсыныз дӥсен потон. « Мон чабей-кышномурт дӥсяськи. Сыӵе Родина-мать, кудӥз калыкез нянен сюдэ. Возьматэме потӥз, ми вазиськонлы усьтӥськемын шуыса, мон люкиськисько соин, маи мынам вань » Елена Максимова, «Миссис Вселенная – 2022» вожвылъяськонын вормись Конкурслэн финалаз 120 кышномуртъёс пыриськизы. Еленалэн верамезъя, котькудӥз вормыны быгатэ вал, угось ваньзы асьсэ куназы ним басьтӥзы. « Венесуэлаысь пыриськись 10 чемоданэн но юрттӥсьёслэн бадӟым бригадаенызы вуиз. Вот кызьы дасяьскыны кулэ. Мон огнам лыктӥ, но финалын кузпалэ вӧззам вал » Елена Максимова, «Миссис Вселенная – 2022» вожвылъяськонын вормись Озьы ик Еленалы эшез юрттӥз. Мылыдзэ ӝутӥзы матысь адямиосыз, «Миссис Удмуртия» конкурсэ пыриськисьёс. « Аслыд оскыны, азьлань мыныны кулэ, малы ке шуоно тон понна нокин номыр уз лэсьты » Елена Максимова, «Миссис Вселенная – 2022» вожвылъяськонын вормись Тодэ вайытом, 2022-тӥ арын Елена Максимова «Миссис Удмуртия» вожвылъяськонын вормисьёс пӧлы шедиз но «Миссис Россия мира –2022» конкурсын кыкетӥез вице-миссис луиз. Тегъёс: нылкышноос вожвылъяськон Удмуртия  